**Rolland Courbis** (s. 12. elokuuta 1953) on ranskalainen jalkapallovalmentaja ja entinen pelaaja.

Ura pelaajana
-------------

Courbis aloitti peliuransa Olympique de Marseillen joukkueessa 1972. Hän pelasi joukkueen paidassa kuitenkin vain kolme ottelua ennen siitymistään korsikalaisseura AC Ajaccioon, josta hän 1973 siirtyi Olympiakosiin. Kreikkalaisseurassa Courbis voitti maan mestaruuden, mutta palasi mestaruuskauden jälkeen takaisin Ranskaan ja FC Sochaux’n riveihin. Lopullisen läpimurtonsa Courbis teki Ranskan liigakentillä vasta siirryttyään AS Monacoon 1977. Courbis pelasi viiden vuoden aikana 155 ottelua monacolaisten paidassa ja teki niissä neljä maalia. Courbis voitti kaksi Ranskan mestaruutta ja yhden cupin pelatessaan AS Monacossa. Courbis lopetti uransa 1985 Sporting Toulon Varin joukkueessa. 

### Saavutukset pelaajana

* Kreikan mestaruus: 1974
* Ranskan mestaruus: 1978, 1982
* Coupe de France: 1980

Ura valmentajana
----------------

Courbis'n värikkään ja mittavan valmentajauran suurimmat saavutukset ovat loppuottelupaikat UEFA Cupissa 1999 ja Coupe de la Liguessä 1997. Hän on valmentanut Ranskan lisäksi Arabiemiraateissa ja Venäjällä. Huhtikuusta 2007 Courbis siirtyi Ligue 2:ssa pelaavan Montpellier HSC:tä. Kaksi kautta hän teki määrätietoista työtä seurassa ja kausi 2008/09 huipentui Ligue 2:den kakkossijaan ja nousuun pääsarjatasolle. Kauden jälkeen Courbis kuitenkin ilmoitti jättävänsä tehtävät seurassa. 

Huhtikuussa 2012 Courbis palasi lyhyeksi aikaa valmennustehtäviin sveitsiläisen kriiseura FC Sionin peräsimeen. Courbis luotsasi seuraa vain yhdessä ottelussa, kunnes jätti tehtävänsä seuran epäselvän taloustilanteen vuoksi.  Sion-pestinsä jälkeen Courbis jatkoi uraansa Nigerin maajoukkueen päävalmentajana.  Hän sai potkut jo kesäkuussa 2012. 

Lokakuun lopulla 2012 Courbis’sta tuli algerialaisen USM Algerin päävalmentaja.  Courbis’n johdolla seura voitti kaudella 2012/13 Algerian cup-mestaruuden sekä Arabian Mestarien liigan. Maan pääsarjassa seura oli viides. Courbis jätti USM Algerin marraskuun alussa 2013. 

Joulukuun alussa 2013 Courbis palasi ensimmäistä kertaa vankeustuomionsa jälkeen valmennustehtäviin kotimaahansa tehtyään 2,5-vuotisen sopimuksen Montpellier HSC:n kanssa.  Courbis’n johdolla Montpellier pelastui kaudella 2013/14 niukasti putoamiselta ollen 15:s. Täysi kausi 2014/15 seuran peräsimessä päättyi menestyksekkäämmin seitsemänteen sijaan, mikä oli paras sijoitus sitten mestaruuskauden 2011/12. Kaudella 2015/16 Montpellier on jälleen juuttunut putoamisviivan tuntumaan ja kautta ovat värittäneet seurajohtaja Louis Nicollinin ja Courbis’n huonot välit. Joulun alla 2015 kerrottiin, että Courbis olisi jättämässä seuran ennen vuodenvaihdetta.  Jouluaattona 2015 Courbis ilmoitti jättävänsä seuran. 

Tammikuun puolivälissä 2016 Courbis korvasi Philippe Montanierin Stade Rennais’n päävalmentajana.  Hänen johdollaan Rennes paransi peliesityksiään ja nousi liigan tyvipäästä lopulta kahdeksanneksi. Paikka europeleihin kaudelle 2016/17 jäi vain kuuden pisteen päähän. Toukokuussa 2016 kerrottiin, ettei Courbis jatka Rennes’n päävalmentajana kauden jälkeen ja hänet korvaa Christian Gourcuff.

Maaliskuussa 2019 Courbis teki loppukauden mittaisen sopimuksen SM Caenin kanssa. Hänestä tuli Fabien Mercadalin apuvalmentaja pelastamaan seuraa putoamiselta liigasta. Caenin pudottua liigasta Courbis jätti seuran.

### Meriitit valmentajana

* Arabian Mestarien liiga: 2013
* Algerian cup: 2013
* Ligue 2:den mestaruus 2002
* UEFA Cupin hopeaa 1999
* Coupe de la Liguen hopeaa 1997

Vankeustuomio
-------------

Syyskuussa 2009 poliisi pidätti Courbis’n kesken Olympique de Marseillen ja Montpellier HSC:n välisen Ligue-ottelun. Courbis tuomittiin lokakuussa 2007 kahdeksi vuodeksi vankilaan taloudellisista epäselvyyksistä Olympique Marseillen siirroista vuosina 1997–99.

Syyskuun lopulla 2009 oikeus passitti Courbis’n suorittamaan tuomiotaan Baumettes’n vankilaan Marseilleen.  Courbis pääsi vankilasta helmikuussa 2010.

Lähteet
-------

1. ↑  New coach at Montpellier (Arkistoitu – Internet Archive)
2. ↑  Courbis ne va pas continuer
3. ↑  Foot/Rolland Courbis sélectionneur du Niger
4. ↑  Courbis s'en va
5. ↑  Rolland Courbis nouvel entraîneur de l'USM Alger (Arkistoitu – Internet Archive)
6. ↑  COURBIS QUITTE L’USM ALGER (Arkistoitu – Internet Archive)
7. ↑  COURBIS ON WAY BACK TO MONTPELLIER
8. ↑  Rolland Courbis devrait quitter Montpellier car il en a marre de Louis Nicollin
9. ↑  COURBIS RESIGNS AS MONTPELLIER COACH
10. ↑  Courbis remplace Montanier
11. ↑  Christian Gourcuff confirmed as Rennes manager next season
12. ↑  Ligue 1 : Rolland Courbis se définit comme co-entraîneur du SM Caen
13. ↑  Ligue 1 : Rolland Courbis à Caen, c’est fini
14. ↑  Former OM coach Courbis faces jail sentence[vanhentunut linkki]
15. ↑  Justice : Courbis retrouve l'espoir[vanhentunut linkki]
16. ↑  Rolland Courbis est de nouveau libre et veut entrainer

  


|  |  |  |
| --- | --- | --- |
| Edeltäjä:**Gernot RohrGernot Rohr** | **FC Girondins de Bordeaux’n päävalmentaja**1992–19941996–1997 | Seuraaja:**António José Conceição OliveiraGuy Stéphan** |

|  |  |  |
| --- | --- | --- |
| Edeltäjä:**Jean-Luc Ruty** | **Toulouse FC:n päävalmentaja**1994–11/1995 | Seuraaja:**Alain Giresse** |

|  |  |  |
| --- | --- | --- |
| Edeltäjä:**Gérard Gili** | **Olympique de Marseillen päävalmentaja**1997–11/1999 | Seuraaja:**Bernard Casoni** |

|  |  |  |
| --- | --- | --- |
| Edeltäjä:**Baptiste GentiliOlivier Pantaloni** | **AC Ajaccion päävalmentaja**1/2001–200310/2004–1/2006 | Seuraaja:**Dominique BijotatJosé Pasqualetti** |

|  |  |  |
| --- | --- | --- |
| Edeltäjä:**Jean-François DomergueJean Fernandez** | **Montpellier Hérault SC:n päävalmentaja**2007–200912/2013–12/2015 | Seuraaja:**René GirardPascal Baills&Bruno Martini** |

|  |  |  |
| --- | --- | --- |
| Edeltäjä:**Laurent Roussey** | **FC Sionin päävalmentaja**4–5/2012 | Seuraaja:**Vladimir Petković** |

|  |  |  |
| --- | --- | --- |
| Edeltäjä:**Miguel Angel Gamondi** | **USM Algerin päävalmentaja**10/2012–12/2013 | Seuraaja:**Hubert Velud** |

|  |  |  |
| --- | --- | --- |
| Edeltäjä:**Philippe Montanier** | **Stade Rennais’n päävalmentaja**1–6/2016 | Seuraaja:**Christian Gourcuff** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data

 |

 |